OzLabs/hebrew-wiki-articles huggingface dataset:
אליפות אירופה בכדורסל 3x3 פריז (2021)

אליפות אירופה בכדורסל 3x3 לשנת 2021 הייתה אליפות אירופה השישית בכדורסל 3x3, שהתקיימה בפריז, צרפת בהשתתפות 12 הנבחרות הטובות באירופה שהעפילו מ-8 בתי המוקדמות. האליפות התקיימה בין ה-10 עד ב-12 בספטמבר ובסופה זכתה סרביה בפעם השלישית ברציפות בתואר אלופת אירופה לאחר שניצחה בגמר את ליטא. פולין זכתה במקום ה-3 לאחר ניצחון על רוסיה.

==מבנה התחרות==
בשלב הבתים חולקו הקבוצות ל-4 בתים בני 3 קבוצות כל אחד. כל קבוצה פגשה פעם אחת כל קבוצה בבית, בסך הכל 2 משחקים ובסופן 2 הראשונות בכל בית העפילו לשלב רבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד.

===שלב הבתים===
====בית א'====

====בית ב'====

====בית ג'====

====בית ד'====

===שלב הנוקאאוט===

==דירוג סופי==
{| class="wikitable" style="text-align:center"
|-
!דירוג
!נבחרת
!מש'
!נצ'
!הפ'
!ניקוד
|-bgcolor=gold
|align="center"align=right| סרביה||5 ||5 ||0 ||95
|-bgcolor=silver
|align="center"align=right| ליטא||5 ||4 ||1 ||93
|-bgcolor=cc9966
|align="center"align=right| פולין||5 ||4 || 1||91
|-
| 4
|align=right| רוסיה||5 ||3 ||2 ||91
|-
| 5
|align=right| צרפת|| 3||1||2||57
|-
| 6
|align=right| הולנד|| 3||1||2||54
|-
| 7
|align=right| אסטוניה|| 3||1||2 ||53
|-
| 8
|align=right| אוקראינה||3|| 1||2 ||40
|-
| 9
|align=right| בלגיה||2|| 1||1 ||23
|-
| 10
|align=right| סלובניה|| 2||0|| 2||31
|-
| 11
|align=right| ישראל||2 ||0 || 2||30
|-
| 12
|align=right| אוסטריה||2||0 ||2 ||27
|}

קטגוריה:תחרויות כדורסל באירופה
קטגוריה:אליפות אירופה בכדורסל 3x3
קטגוריה:תחרויות כדורסל ב-2021
קטגוריה:תחרויות כדורסל בצרפת
קטגוריה:פריז: תחרויות ספורט
קטגוריה:2021 בצרפת
אימרה שארושי

אימרה שארושי (במקור שוורץ, בהונגרית: Sárosi Imre; בודפשט, 5 בדצמבר 1908<ref></ref> – בודפשט, 20 ביוני 2006) היה שחיין ומאמן שחייה יהודי-הונגרי. מאמן נבחרת הונגריה בשחייה ב-4 אולימפיאדות (לונדון 1948, הלסינקי 1952, מלבורן 1956,טוקיו 1964).

שארושי אימן אלופים אולימפיים ושיאני עולם, השחייניות: אווה סקיי, ולריה ג'נגה, קטלין סוקה, מריה ליטומריצקי, ואנדריאה ג'רמטי והשחיין: גאורג טומפק.

==קורות חיים==
אימרה שוורץ התחיל לשחות ב-1922 ב"מועדון ההתעמלות פרנצווארוש" (Ferencvárosi Torna Club). בשנים 1930–1941 התחרה בקבוצת MTE וב-1941 פרש משחייה תחרותית.

== קריירה כמאמן ==
הוא החל את קריירת המאמן המצליחה שלו בפרנצווארוש ב-1930 בעודו ספורטאי פעיל. הוא עזב את המועדון הירוק-לבן לאחר אחת עשרה שנים. לאחר הפסקה מאולצת של ארבע שנים בתקופת מלחמת העולם השנייה, בשל יהדותו, הוא חזר לאמן אחרי המלחמה. בשנים 1945–1946 אימן בקבוצת "איגוד ההתעמלות של אויפשט" (Újpesti Tornaegylet) ולאחר מכן עבד ב-Neményi Madisz עד 1948. ב-1949 הצטרף ל"מועדון עובדי הרכבת" (Budapesti Vasutas Sport Club-BVSC). שם השיג את הצלחתו הגדולה ביותר כמאמן. הוא לימד לשחות כ-13,000 שחיינים.

הוא עזב את מועדון הספורט של עובדי רכבות הונגריה (מ.א.ב) ב-1963 והיה מפקח מקצועי בענף השחייה עד 1966. בנוסף, היה מאמן ראשי של נבחרת הונגריה בשחייה מספר פעמים. בשנת 1967 ייסד את בית הספר הראשון לשחייה בהונגריה בספרטקוס בבודפשט, עמד בראשו עד 1974 ואז פרש. בשל סגנון האימון וההצלחה העצומה שלו כמאמן, קיבל את הכינוי מֶשְטִי (כינוי חיבה למאסטר בהונגרית).

מדצמבר 1963 הפך לחבר במועצה הלאומית של ההתאחדות ההונגרית לחינוך גופני וספורט. ב-1954, יחד עם אישטוואן באראני פרסם ספר בשם "מדריך היד הקטן לשחייה".

== משפחתו ==
אימרה שוורץ נולד במשפחה יהודית כבנם של יוז'ף שוורץ (1870–1928)<ref></ref> <ref></ref> עוזר צבע ושל רוזה פישר. סבו וסבתו מצד אביו היו החייט שמואל שוורץ וינקה היימן.

== פרסים והוקרה ==
* חבר בהיכל התהילה של השחייה (1981)
* מאמן מאסטר לנצח (1993)
* צלב הקצין של מסדר ההצטיינות של הרפובליקה ההונגרית (2006)
* חבר אלמוות של השחייה ההונגרית (2014)

== לקריאה נוספת ==
* MTI Who's Who 2006, סוכנות הידיעות ההונגרית, בודפשט, 2005.
* [http://www.origo.hu/sport/egyeni/20060621meghalt.html ההספד של אימרה שארושי באתר האינטרנט של אוריגו]

== קישורים חיצוניים ==
* [https://www.geni.com/people/Imre-Sarosi/6000000011059108243 אימרה שארושי] באתר GENi
== הערות שוליים ==

קטגוריה:מאמני ספורט יהודים
קטגוריה:שחיינים יהודים הונגרים
קטגוריה:ניצולי השואה: הונגריה
קטגוריה:ספורטאים יהודים הונגרים
קטגוריה:מאמני שחייה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1908
קטגוריה:הונגרים שנפטרו ב-2006
מפרצון מיטשל

מפרצון מיטשל או מיטשל קוב או מפרצון מיצ'ל (באנגלית: Mitchell Cove) הוא מפרצון בחוף הדרום מערבי של האי רוברט באיי שטלנד הדרומיים, שבאנטארקטיקה.

מפרצון מיטשל ממוקם דרום-מזרחית לחצי האי אלפאטאר.

רוחב פתחו של מפרצון מיטשל הוא 2.8 קילומטרים. פתחו של מפרצון מיטשל ממוקם בין נקודת דבליאנוב, לבין נקודת נגרה.

עומק כניסתו אל תוך היבשת של המפרצון - 3 קילומטים.

== היסטוריה ==
=== גילוי ומיפוי אזור המפרצון ===

האירופאים הראשונים שהגיעו לאזור המפרצון, היו צידי כלבי ים, שהגיעו לאזור בתחילת המאה ה-19.

האזור מופה לראשונה על ידי משלחת מיפוי אמריקאית בשנת 1821, ולאחר מכן על ידי משלחת בריטית בשנת 1968, על ידי משלחת מיפוי צ'יליאנית בשנת 1971, ועל ידי ממפים בולגרים בשנת 2009.

=== מקור השם ===

המפרצון נקרא על שם ג'יימס מיטשל ( James Mitchell), בעלים משותף של ספינת הקאטר הבריטית בופוי (Beaufoy) שהגיעה לאיי שטלנד הדרומיים בעונת המחקר (הקיץ האטארקטי) שבשנים 1823 – 1824, בפיקודו של קפטן ג'יימס וודל.

מיטשל
יוחאי אהרוני

יוחאי אהרוני (נולד ב-8 ביוני 1943) הוא כדורגלן עבר ישראלי.

==קריירה==
=== שחקן כדורגל ===
לאהרוני 5 הופעות במדי נבחרת ישראל בכדורגל. הוא הבקיע שער אחד נגד הודו בגביע אסיה בכדורגל 1964, אליפות שישראל ניצחה.

ב-30 בספטמבר 1967, כבש אהרוני את השער הראשון בתבוסה 5–2 של הפועל מחנה יהודה על הפועל רמת גן בליגה הראשונה של ישראל באותה תקופה, הליגה הלאומית. בינואר 1968 הציעה הפועל פתח תקווה להחליף את יוחאי אהרוני כנגד שלושה שחקנים משלהם. קבוצת מחנה יהודה סירבה להצעה ואהרוני נכנס להסגר כדי להשתחרר מהמועדון. בעונת 1969–70 היו לו 18 הופעות במדי הפועל פתח תקווה. בשנים 1970–1971 שיחק בבית"ר תל אביב. מיד אחר כך, פרש ממשחק פעיל בגלל פציעה.

=== מאמן ומורשת ===
לאחר הקריירת כשחקן פעיל, יוחאי אהרוני אימן בהפועל מחנה יהודה, הפועל ג'לג'וליה, והפועל עלייה כפר סבא. הוא אימן גם בראש העין.

ב-2021 נכלל בשדרת הכוכבים של הפועל מחנה יהודה המנציחה את כוכבי תקופת הזוהר של מחנה יהודה בליגה הבכירה.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל מחנה יהודה
קטגוריה:כדורגלני הפועל פתח תקווה
קטגוריה:כדורגלני בית"ר תל אביב
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני הפועל מחנה יהודה
קטגוריה:ישראלים שנולדו ב-1943
בואה (עם)

בּוֹאָה (תעתיק לטיני: Boa), הידועים גם בשמות בַּבּוֹאָה (צורת הריבוי), בּוּאָה ואַבַּבּוּאָה, הם קבוצה אתנית בצפון הרפובליקה הדמוקרטית של קונגו המשתייכת לעמי הבנטו.

אנשי הבואה שוכנים במחוז אואלה תחתית שבאזור הסוואנה בצפון הרפובליקה הדמוקרטית של קונגו. מספרם נאמד בכ-900 אלף איש (נכון ל-2007), והם דוברים את שפת הבוּאה. הם נשענים על חקלאות וציד, כמו גם על מסחר לאורך נהר, ובאים במגע קרוב עם עמי המנגבטו והאזנדה. לפי האתנולוג יאן ונסינה, בקרב הבואה אין קלאנים, אך יש מערכת פטריליניאלית.

הבואה ידועים במסכותיהם, אשר משמשות לעידוד אומץ הלוחמים בטרם קרב ולחגיגת ניצחונות. הם מגלפים פסלים לסילוק הרוע ומייצרים נבלים שעל צוואריהם מגולפים ראשי אדם או דמויות אדם.

בשנת 1910 היו הבואה מעורבים במרד נגד הכוחות הקולוניאליים הבלגיים.

==קישורים חיצוניים==

== הערות שוליים ==

קטגוריה:עמי אפריקה
קטגוריה:הרפובליקה הדמוקרטית של קונגו
הוצאת לארוס

הוצאת לארוס (בצרפתית: Éditions Larousse) היא הוצאת ספרים צרפתית המתמחה בפרסום ספרי יעץ כגון מילונים ואנציקלופדיות. היא נוסדה בשנת 1852 על ידי . הספר הנודע ביותר בהוצאתה הוא המילון "לה פטי לארוס". ספר בולט נוסף הוא האנציקלופדיה לגסטרונומיה "לארוס גסטרונומיק".

==היסטוריה==
ההוצאה נוסדה בשנת 1852 על ידי פייר לארוס. ארבע שנים לאחר מכן, בשנת 1856, יצא לאור מילונו של פייר לארוס, "המילון החדש של השפה הצרפתית" . בשנת 1863 יצא לאור, ב-15 כרכים, "המילון האוניברסלי הגדול של המאה ה-19" . פייר לארוס נפטר בינואר 1875, ואלמנתו סוזאן המשיכה את מפעלו.

שני עמודים מתוך Nouveau Larousse illustré
בשנת 1885 הצטרף להוצאה לאור , תחילה כמנהל חשבונות ובהמשך כעורך וכאחד ממנהלי החברה וממשיך דרכו של פייר לארוס. בשנים 1897–1904 יצא לאור, בשבעה כרכים, המילון האנציקלופדי Nouveau Larousse illustré - Dictionnaire universel encyclopédique . בשנת 1907 נוסף לו כרך שמיני. 

בשנת 1905 יזם אחיינו של לארוס, ז'וליין הולייה, יחד עם קלוד אוז'ה, את הוצאתו לאור של "לה פטי לארוס" - מילון בכרך אחד שהתבסס על מילונים קודמים של אוז'ה. בשנת 1907 החלה הוצאתו לאור של הירחון האנציקלופדי Larousse mensuel illustré , והוא יצא לאור עד 1957. בשנת 1912 יצא לאור מילון רפואי - Larousse médical. 

בשנת 1920 העביר קלוד אוז'ה את תפקידי העריכה לבנו . בשנים 1928–1933 הוביל פול אוז'ה את הוצאתו לאור של המילון האנציקלופדי Larousse du XXe siècle בשישה כרכים. בשנת 1953 יצא לאור כרך נוסף. 

בשנת 1933 החלה הוצאתה לאור של הסדרה "Classiques Larousse" - מונוגרפיות סינתטיות על סופרים גדולים. 

בשנת 1938 יצא לאור לראשונה "לארוס גסטרונומיק", בעריכת פרוספר מונטאן, שזכה להצלחה רבה.

בשנים 1948–1949 יצא לאור "Nouveau Larousse universel" בשני כרכים, וגרסאות מעודכנות שלו יצאו לאור בתחילת שנות ה-60 ובשנת 1969. 

בשנים 1960–1964 יצא לאור המילון האנציקלופדי "Grand Larousse encyclopédique" בעשרה כרכים. שני כרכי מילואים יצאו לאור ב-1975. 

מאז הקמתה של הוצאת לארוס, מילונים אנציקלופדיים שלה שלטו במידה רבה בשוק הצרפתי. לקראת סוף שנות ה-60 החלה תחרות בשתי חזיתות: השליטה בשוק המילונים הסתיימה עם פרסום המילון Petit Robert ב-1967, ובצד האנציקלופדיות התחרות הגיעה מהפרסום בשנת 1968 של Encyclopædia Universalis . בתגובה פרסמה הוצאת לארוס את האנציקלופדיה Grande Encyclopédie Larousse ב-22 כרכים, שיצאו לאור בשנים 1971 עד 1978, ואת המילון Grand Larousse de la langue française בשבעה כרכים, שלא זכה להצלחה מסחרית, ומהדורה אחרונה שלו יצאה לאור ב-1989. 

בסוף שנות ה-70 המילון האנציקלופדי "Grand Larousse encyclopédique" עבר עדכון נרחב ויצא לאור בשנת 1982 בשם Grand Dictionnaire encyclopédique Larousse בעשרה ובחמישה-עשר כרכים. ב-1987 יצאה לאור גרסה מעודכנת בחמישה-עשר כרכים בשם Grand Larousse universel . מהדורות מחודשות של מילון אנציקלופדי זה מכילות חלק "אקטואליה" (עדכון מילים חדשות וכו') בסוף כל כרך.

בסוף שנות ה-90 החלו לצאת לאור אחדים מספרי הוצאת לארוס גם על גבי CD-ROM, פעילות שהופסקה ב-2009. ממאי 2008 לארוס מציגה תכנים אנציקלופדיים רבים באינטרנט. מילונים מוצגים גם באפליקציית מובייל, שאינה מצריכה גישה מקוונת.

בשנת 1984 נמכרה הוצאת הספרים מבעליה הפרטיים לחברת Compagnie Européenne de Publication, וזו מכרה אותה בשנת 1997 לחברת Havas . בשנת 1998 נרכשה ההוצאה על ידי חברת Vivendi Universal , שמכרה את הוצאת הספרים בשנת 2002 ל-Lagardère Group.

==קישורים חיצוניים==

* 

* 

לארוס
סרט דביק לחזה

סרט דביק לחזה (ידוע גם בשם סרט להרמת חזה, סרט אופנה נושם, רצועת הדבקה לעיצוב חזה, סרט דבק לחזה, טייפ לחזה ובסלנג "Boob tape") הוא סרט דביק דו צדדי, חלק ואלסטי, המשמש להצמדת הקצוות של שמלת סטרפלס או חלק עליון למחשוף או לצד השדיים או על הכתפיים לאבטחה רצועות חזייה מהחלקה, על מנת לשמור על פריט הלבוש במקום ולמנוע תאונת מלתחה. סרט דו צדדי דומה, משמש כסרט הדבקה גם לייצוב של פאה נכרית לראש (הבטחת כיסוי שיער או ביקיני מרקין ).

נשים רבות, כמו משתתפות בתחרויות יופי, יוצרות מחשוף על ידי שימוש בסרט מתחת ולרוחב החזה שלהן, כשהן מתכופפות קדימה ומושכות את שדיהן בחוזקה יחד ולמעלה.<ref>Sarah Banet-Weiser (1999) [https://books.google.com/books?id=BsZHUu3gmV0C&pg=PA24&dq=breast+cleavage+taping&hl=en&sa=X&ei=9Ys9VLOkI4KVuASCvICYAQ&ved=0CDQQ6AEwBA#v=onepage&q=breast%20cleavage%20taping&f=false The Most Beautiful Girl in the World: Beauty Pageants and National Identity], p. 73, University of California Press, </ref><ref name="apaige">Andy Paige (2009). Style on a Shoestring, p. 24, McGraw Hill Professional, </ref><ref name="A&IV2">JoAnn Roberts (1994). Art and Illusion: A Guide to Crossdressing (Vol. 2), Creative Design Services. </ref>

סוגי הסרט המשמשים, כוללים סרט דביק רפואי, סרט מיקרופורי כירורגי וסרט אתלטי. חלק מהסרטים גם משתמשים ברצועת בד עבה מתחת לשדיים עם דבק בקצוות כדי להחזיק אותו במקומו. יש טרנסג'נדרים המשתמשים בסרט דומה להשטחת השדיים, בדומה לביינדר.

שימוש בטכניקות לא נכונות או סרט עם דבק חזק מדי עלול לגרום לפציעות כגון פריחות, שלפוחיות ותלישת עור. על כן, בעת ההסרה יש להרטיב מעט את גב הסרט במים או בשמן, כנדרש.<ref name="apaige" /><ref name="A&IV2" />

==קישורים חיצוניים==
* 

== הערות שוליים==

קטגוריה:שדיים
קטגוריה:הלבשה תחתונה לנשים
ירון לוי (פוליטיקאי)

ירון עמוס לוי (נולד ב-29 באוגוסט 1981) הוא חבר כנסת מטעם מפלגת יש עתיד. בעבר כיהן כסגן ראש עיריית בת ים מטעם יש עתיד.

==ביוגרפיה==
לוי נולד וגדל בבת ים, בצעירותו התחרה בג'ודו בקטגוריית עד 66 קילוגרם ומאוחר יותר בקטגוריית עד 73 קילוגרם, וזכה באליפות ישראל. ב־2002 פרש מתחרות עקב פציעות חוזרות. בוגר קורס מאמני ספורט במכון וינגייט.

ב-2013 הצטרף למפלגת יש עתיד ורץ מטעמה למועצת העיר בראש רשימת "עתיד חדש" שלא זכתה לבסוף לייצוג במועצה. בבחירות 2018 התמודד למועצה בשנית בראש רשימת "בת ימים פלוס צעירים", והפעם זכה לשני מושבים במועצה. בבחירות אלה התמודד גם לראשות העיר, אך זכה ב־7% בלבד. בסבב הבחירות הנוסף לראשות העיר תמך לוי בצביקה ברוט, שאכן זכה לבסוף. במסגרת הקואליציה מונה לוי לממלא מקום ראש העירייה בחצי הקדנציה הראשון ולאחר מכן לסגן ראש העירייה בשכר. בנוסף הוא מונה לאחראי השוויון החברתי, הצעירים, הספורט, חוף הים והתיירות.

ב־2015 ייסד את מיזם "תיק לכל תלמיד", שאוספת תיקי בית ספר ומחלקת אותם. העמותה פועלת בקרוב למאה רשויות מקומיות ומחלקת עשרות אלפי תיקים בשנה.

מאז הקמת יש עתיד ב־2013 הוצב ברשימתה ברוב מערכות הבחירות, אם־כי במקומות לא ריאליים: בבחירות לכנסת התשע עשרה ב־2013 הוצב במקום 51<ref></ref> והמפלגה זכתה ל־19 מנדטים. בבחירות לכנסת העשרים ב־2015 קודם למקום 42, אך המפלגה זכתה רק ל־11 מנדטים. בבחירות לכנסת העשרים ואחת ב־2019, לאחר איחוד עם חוסן לישראל של בני גנץ, הוצב במקום ה־65 של רשימת כחול לבן, שזכתה ל־35 מנדטים, ובבחירות לכנסת העשרים וארבע ב־2021 הוצב במקום ה־30 של רשימת יש עתיד לכנסת, שזכתה ב־17 מנדטים. 

לקראת הבחירות לכנסת ה-25 שובץ במקום ה-26 ברשימת יש עתיד לכנסת שזכתה ב-24 מנדטים. עם התפטרותה של חברת הכנסת אורנה ברביבאי, לקראת התמודדותה בבחירות לראשות עיריית תל אביב-יפו ב-2023, לוי נכנס לכנסת ב-1 באוגוסט 2023.

==חיים אישיים==
לוי נשוי לאורטל ולהם שלושה ילדים. הם מתגוררים בבת ים.

==קישורים חיצוניים==

== הערות שוליים ==

קטגוריה:חברי הכנסת העשרים וחמש
קטגוריה:חברי הכנסת מטעם יש עתיד
קטגוריה:סגני ראשי רשויות מקומיות בישראל
קטגוריה:בוגרי האוניברסיטה הפתוחה
קטגוריה:ישראלים שנולדו ב-1981
קטגוריה:בת ים: חברי הכנסת
מנהיג מפלגת הלייבור (הממלכה המאוחדת)

מנהיג מפלגת הלייבור (באנגלית: Leader of the Labour Party) הוא ראש מפלגת הלייבור ב. 

מאז 4 באפריל 2020, מנהיגה הנוכחי הוא קיר סטארמר.
==היסטוריה==
תפקיד מנהיג מפלגת הלייבור נוצר רשמית בשנת 1922. לפני כן, בין שנבחרו לראשונה כחברי פרלמנט של הלייבור בשנת 1906 ועד הבחירות הכלליות בבריטניה 1922, כאשר הושגו הישגים פוליטיים ניכרים, התפקיד נודע כיו"ר הסיעה הפרלמנטרית של מפלגת הלייבור. ב-1970 הופרדו תפקידי מנהיג מפלגת הלייבור ויו"ר הסיעה הפרלמנטרית של מפלגת הלייבור.

ב-1921 היה ג'ון קליינס למנהיג הראשון של מפלגת הלייבור שנולד באנגליה; כל מנהיגי המפלגה לפניו נולדו בסקוטלנד. ב-1924 הפך רמזי מקדונלד לראש ממשלת בריטניה הראשון מטעם הלייבור, שעמד בראש ממשלת מיעוט שהחזיקה מעמד תשעה חודשים. קלמנט אטלי היה למנהיג הלייבור הראשון שהוביל ממשלת רוב בשנת 1945. הראשון שנולד בוויילס היה ניל קינוק, שנבחר ב-1983.

מנהיגי המפלגה המצליחים ביותר מבחינה אלקטורלית הם טוני בלייר, שהשיג שלושה ניצחונות רצופים בבחירות ב-1997, 2001 ו-2005, והרולד וילסון, שניצח בארבע בחירות כלליות מתוך חמש שבהן התמודד (ב-1964, 1966, בפברואר 1974 ובאוקטובר 1974). נכון ל-2021, מנהיגי הלייבור היחידים שלא התמודדו בבחירות כלליות (למעט ממלאי מקום זמניים) הם ג'ורג' לנסברי (שהתפטר), ג'ון סמית' (שמת בתפקיד) וקיר סטארמר.
==תפקיד==
בניגוד למנהיגי מפלגות פוליטיות אחרות בבריטניה, למנהיג הלייבור אין את הכוח לפטר או למנות את סגנו. גם המנהיג וגם סגן המנהיג נבחרים בשיטת הצבעה חלופית. בשנים 1980 ועד ל-2014 נעשה שימוש במועצת בחירות, כאשר שליש מהקולות הוקצו לחברי הפרלמנט ולחברי הפרלמנט של המפלגה, שליש לחברים בודדים במפלגת הלייבור ושליש לחברים בארגונים הקשורים למפלגה, כמו אגודות סוציאליסטיות ואיגודי עובדים.

כאשר מפלגת הלייבור נמצאת באופוזיציה, מנהיג מפלגת הלייבור משמש בדרך כלל (כמפלגה השנייה בגודלה) כמנהיג האופוזיציה ויושב ראש קבינט הצללים. בהתאם לכך, כאשר המפלגה נמצאת בקואליציה, המנהיג יהפוך בדרך כלל לראש ממשלת הממלכה המאוחדת, לורד האוצר הראשון ולשר לשירות המדינה וכן ימנה את הקבינט.
==מנהיגים==

==לקריאה נוספת==
* Clarke, Charles; James, Toby S. (2015). British Labour Leaders. London: Biteback.
==ראו גם==
* מנהיג המפלגה השמרנית (הממלכה המאוחדת)
==קישורים חיצוניים==

* 

מנהיגים
סרט דביק דו-צדדי

סרטים דביקים דו-צדדיים
סרט דביק דו-צדדי (באנגלית: Double-sided tape) הוא נייר דבק המצופה בדבק משני הצדדים<ref></ref>. הוא נועד להדביק שני משטחים זה לזה, לרוב באופן שאינו נראה לעין בתוצאה הסופית, מפני שהוא מכוסה על ידי שני המשטחים. תכונה זו מאפשרת הדבקה סמויה. סרט דביק דו-צדדי יכול להיות דק או עבה. בסרט העבה יותר נעשה שימוש בקמעונאות וכן בשילוט בעל אפקט תלת-ממד. הסרט הדביק קל לקריעה.

סרט דביק דו-צדדי נוצר על ידי מריחת שכבת דבק דקה על שני צדי נייר או יריעת חומר דומה. לאחר מכן מלפפים את היריעה הדביקה כשמשני צדיה נייר סיליקון כדי למנוע שהיריעה תדבק אל עצמה בליפוף. סרטי ההדבקה מיוצרים בגלילים גדולים ברוחב של 1 עד 3 מטרים, ולאחר מכן חותכים אותם במסור מיוחד לחיתוך גלילים דביקים לרחבים הנדרשים בשוק.

אחד מסוגי הסרטים הדביקים הדו-צדדים הוא סרט דביק לחזה, המהדק את הבגדים לעור, ומשמש בלבישת שמלות סטרפלס או חצאיות רפויות, וכתיקון זמני לשוליים שנפרמו או פגמים אחרים בלבוש.

בשנת 1987 הסרט הדביק הדו-צדדי נרשם כפטנט, בארצות הברית, פטנט מס. US07/096,702, על ידי דין ולדנברגר (Dean H. Waldenberger) מטעם חברת נורטון<ref></ref><ref></ref>.
מיקרוסקופ אלקטרוני סורק]]

== ראו גם ==
* סרט בידוד
* סרט דביק רפואי

== קישורים חיצוניים ==

* 

== הערות שוליים ==

קטגוריה:דבק
קטגוריה:מוצרים חד-פעמיים
קטגוריה:פטנטים
וארושפלד

וארושפלד (בהונגרית: Városföld) הוא כפר יחסית חדש בנפת קצ'קמט שבמחוז באץ'-קישקון במרכז הונגריה.

כמו יישובים רבים באירופה גם בוארושפלד אוכלוסיית הכפר נמצאת בירידה, כך, בשנת 1990 חיו בכפר 2,253 תושבים ובשנת 2021 חיים רק 2,158 תושבים.

האזור מיושב מאות שנים והיישוב הוקם ככפר עצמאי בשנת 1952.

ישנו תיעוד ליהודי אחד מהכפר שנרצח בשואה.

==קישורים חיצוניים==

* 

==הערות שוליים==

קטגוריה:הונגריה: כפרים
אורגוואן

אורגוואן (בהונגרית: Orgovány) הוא כפר בנפת קצ'קמט שבמחוז באץ'-קישקון בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים באורגוואן נמצא בירידה. בשנת 1990 חיו בכפר 3,666 תושבים, ובשנת 2022 רק 3,333 תושבים.

האזור מיושב מאות שנים והאזכור הראשון של הכפר הוא משנת 1323.
== יהודי אורגוואן ==
על פי הרישומים, לפחות 4 יהודים ישבו באורגוואן בשנת 1910 רובם נרצחו בשואת יהודי הונגריה.
משפחתם של דוד פיק ואיזידור קראוס, היה להם קשר טוב עם האוכלוסייה, אך במהלך אירועי הטרור הלבן בשנים 1919–1920, הם עזבו את הכפר.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אולארצ'יק סטייל

אולארצ'יק סטייל הוא אלבום האולפן השמיני של הזמר הישראלי אלון אולארצ'יק. את האלבום הוציאה לאור בשנת 2011 חברת התקליטים התו השמיני. הרצועה "אין זמן" הקולטה כדואט בין אולארצ'יק לבתו טסה. בנו מקס ניגן את צלילי הקונטרבס ואף נשמע ברצועה הראשונה והעשירית כקול רקע, לצד אלעד אדר ושי וצר. האלבום הוקלט באולפני פלוטו, ופורסם בפורמט תקליטור בלבד. הוא כולל גרסאות ג'אז למיטב שיריו אולארצ'יק.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2011
קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי חברת התו השמיני
יום אחד

יום אחד הוא אלבומם המשותף של אלון אולארצ'יק ואלעד אדר. את האלבום הוציאה בשנת 2014 לאור חברת התקליטים היי פידליטי בפורמט תקליטור בלבד בקטלוג HF360. כל רצועותיו הופקו על ידי אדר, שעבד עם אולארצ'יק גם בהוצאת "אולארצ'יק סטייל". המוזיקאיות רות רסיוק (רצועות 2 ו-6) ויהודית רביץ (רצועה 5) מופיעות כקולות רקע. מתוך האלבום יצא לאור השיר "מסטיק", שזכה להצלחה במצעד הפזמונים של רשת ג'.

== רשימת רצועות ==

== הערות שוליים ==

קטגוריה:אלבומי 2014
קטגוריה:אלבומי אלון אולארצ'יק
קטגוריה:אלבומים בעברית
תה בשניים

תה בשניים הוא אלבום אולפן משותף של הזמרים הישראליים אלון אולארצ'יק ואלי דג'יברי. את האלבום הוציאה לאור בשנת 2015 חברת התקליטים NMC. נכללים בו שירי ג'אז מוכרים בתרגומו של אולארצ'יק ובהפקתו של דג'יברי. הוא פורסם בפורמט תקליטור בלבד בקטלוג 03307592.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2015
קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
איליה לזרסון

איליה איסקוביץ' לזרסון (ברוסית: Илья Исаакович Лазерсон; נולד ב-8 במרץ 1964) הוא שף רוסי-יהודי, מנחה טלוויזיה ורדיו, וידאובלוגר, מחבר ספרי בישול.

==ביוגרפיה==
איליה לזרסון נולד ב-8 במרץ 1964 בעיר רובנו שבאוקראינה. הוא למד בבית ספר תיכון עם לימוד מעמיק של השפה האנגלית. לאחר כיתה ח' למד מקצועות קולינריים בבית הספר הטכני של רובנו למסחר סובייטי בשנים 1979–1983 (בהצטיינות).

בשנים 1984–1986 שירת בצבא הסובייטי, שם שירת כטבח ביחידה צבאית. בשנת 1991 סיים בהצטיינות את לימודיו במכון הטכנולוגי של לנינגרד לתעשיית הקירור עם תואר בטכנולוגיה של ייצור לחם, פסטה וממתקים.

בתקופה שבין 1994 ל-2003. עבד כשף במלון גרנד אירופה, מסעדות "סנט פטרסבורג" ו"פלורה". בשנת 2007 ערך סמינר קולינרי לילדים הנופשים במחנה ארטק<ref></ref>.

ב-13 באוקטובר 2008, פתח בית ספר-סטודיו משלו לקולינריה, שם מתקיימים שיעורים הן למומחים בתחום הקולינריה והן לטבחים חובבים. לזרסון הוא מחברם של ספרים ומאמרים רבים בנושא בישול.

לזרסון בישל להרבה מפורסמים. ערך מספר ארוחות ערב של מטבח רוסי מודרני בארצות הברית, גרמניה, נורווגיה, בריטניה, צרפת ופינלנד. מחברם של למעלה מ-150 ספרי בישול<ref></ref>.

==קישורים חיצוניים==
* 

== הערות שוליים ==

קטגוריה:שפים רוסים
קטגוריה:מנחי טלוויזיה רוסים
קטגוריה:יוטיוברים רוסים
קטגוריה:מחברי ספרי בישול
קטגוריה:יהודים רוסים
קטגוריה:יהודים סובייטים
קטגוריה:רוסים שנולדו ב-1964
דושרא

דושרא
דושרא הוא אל ההר הנבטי, מכונה כך על שם הרי שרא (הם הרי אדום) המקיפים את פטרה הבירה הנבטית הקדומה. לפי כתובות שמיות שנתגלו במדבריות ירדן וסוריה הוא נחשב לבנה של האלה הפרה-איסלמית אללאת .

השם "דושרא" הוא בארמית " שרא", האל של הרי שרא, והדבר מתקשר לאלוהויות מקומיות רבות הנקראת על שם הרים, כגון בעל חרמון או בעל לבנון, ובדומה לכינוי המקראי "יהוה זה סיני" (כלומר יהוה זוּ סיני, יהוה של סיני).<ref></ref>

דושרא נחשב לאחד האלים המרכזיים של הנבטים ונחשב לאל הממונה על היום, בניגוד לשאג' אל-קאום הממונה על הלילה. כמו כן הוא נחשב לאל הממונה על המשפט והצדק.
באופן מסורתי הוא מיוצג בצורת בלוק מרובע כמו האבנים הקדושות של פטרה.

ב-106 לספירה לאחר ארגונה מחדש של הממלכה הנבטית במסגרת האימפריה הרומית פולחנו המשיך לשגשג והוא נחשב לאל חשוב ובעל עוצמה. במטבעות מתקופה זו מוצאים גם בנוסף לסמל הצורני גם ייצוג של האל בצורה אייקונית בדמות פנים אנושיות.

בתקופה היוונית הוא הושווה לעיתים לזאוס כאל השליט המרכזי של הנבטים או לדיוניסוס.

חלק מהחוקרים סבורים שהפנתיאון הנבטי הורכב משלישייה של אלים מרכזיים שכללו את דושרא – אל היום (השמש), אל קאום – אל הלילה (הירח) והאלה אל-עוזה או אללאת (הממונה על הכוכבים).

על הפופולריות הרבה של דושרא בעת העתיקה יכול להצביע מקדש שהתגלה בפוטאולי שבאיטליה שהייתה עיר נמל וסחר מרכזית עם המזרח התיכון. הסגידה לדושרא נמשכה לאורך התקופה הרומית וככל הנראה המשיכה להתקיים עד ראשית התקופה האיסלמית.
==קישורים חיצוניים==

* [https://nabataea.net/explore/culture_and_religion/gods/ אלים ופולחן נבטי], באתר NABATAEANS.NET

== הערות שוליים ==

קטגוריה:נבטים
קטגוריה:אלים
המיטב (אלבום של אלון אולארצ'יק)

המיטב הוא אלבום האוסף השני של הזמר הישראלי אלון אולארצ'יק. את האלבום הוציאה לאור בשנת 2016 חברת התקליטים NMC כתקליטור כפול. הוא כולל את להיטיו של אולארצ'יק מאלבום הבכורה שלו עד ל"יום אחד". בין השירים שנכללו באוסף נמנים "היא הולכת בדרכים", "בא לשכונה בחור חדש", "מאיר ואלון", "בחור אנלוגי בעולם דיגיטלי", "בן בסט", "החיים קשים" ו"נערה במשקפיים".

== רשימת רצועות ==

== הערות שוליים ==

קטגוריה:אלבומי אוסף מ-2016
קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
עדינה טל

עדינה טל
עדינה טל (נולדה ב-22 בפברואר 1953) היא שחקנית, מחזאית ובמאית תיאטרון ישראלית, שהקימה את תיאטרון נא לגעת ששחקניו הם חירשים-עיוורים.

== ביוגרפיה ==
נולדה וגדלה בציריך, שווייץ לחנה, ילידת העיר אוראדיה (בגרמנית: גרוסוורדיין) בטרנסילבניה, ולבנימין שפץ, יליד שווייץ, שעסק במסחר. למדה בבית ספר כללי, ובנוסף הלכה אחרי הצהרים ל"חדר" (מוסד ללימודי קודש בקהילה היהודית). אחות אמצעית בין שתי אחיות נוספות.

בגיל 20 עלתה לישראל. לאחר עלייתה למדה תיאטרון באוניברסיטת תל אביב ואחר כך באוניברסיטה העברית בירושלים.

בשנת 1985 הקימה טל עם רינה פדווה את תיאטרון אירוע, ושיתוף הפעולה ביניהן נמשך כ-17 שנה.

בשנים 2002–2014, אחרי קריירה ארוכה כבמאית, שחקנית וכותבת, הקדישה טל את מירב מאמציה לפרויקט "נא לגעת" שבמסגרתו היא הקימה, יחד עם ערן גור, את קבוצת התיאטרון הראשונה בעולם, שכל שחקניה הם חירשים-עיוורים. היא הקימה את מרכז "נא לגעת" בנמל יפו, שבו פועלים לצד התיאטרון, גם מסעדת החושך "בלקאאוט" ובית הקפה "קפיש". הפרויקט זכה להצלחה.<ref></ref>

טל כיהנה במשך כ-15 שנים כנשיאה, מנהלת אומנותית ובמאית, ולסירוגין גם כמנכ"לית, של מרכז "נא לגעת".

במהלך השנים היא כתבה וביימה את המופעים "לא על הלחם לבדו", סדנת שפת סימנים תיאטרלית "תן סימן!",<ref></ref> יצרה (עם דני ארליך) את הצגת הילדים "נסיך תרנגול",<ref></ref> ובנתה קבוצה רב תרבותית חדשה של שחקנים חרשים-עיוורים שהמחיזו את המופע "לונה פארק".<ref></ref>

בדצמבר 2014 החליטה טל להמשיך הלאה מתוך רצון לחלוק ולשתף בידע הרב שלה אנשים בארץ ובעולם, והיא גם מפתחת מאז מודל חדש לעסק תרבותי חברתי.

== משפחתה ==
נשואה לחיים טל, במאי סרטים, מפיק ועיתונאי המתמחה בסרטים העוסקים במתח בין צבא לחברה. ביים, בין היתר, בשנת 2007 את הסרט התיעודי "עוברים כל גבול", העוסק במסעה של קבוצת התיאטרון "נא לגעת" לצפון אמריקה.<ref></ref>

אם לבן ולשתי בנות. בן אחותה הוא מאיר בינג.

מתגוררת בשכונת עין כרם בירושלים.

== פרסים ותוארי כבוד שקיבלה ==
* יזמית חברתית של שנת 2014 – "קרן שוואב" והפורום הכלכלי העולמי (WEF)
* אחת מ-"50 המחדשים החברתיים המוכשרים ביותר" ביום האחריות החברתית התאגידית (CSR) העולמי במומבאי, הודו, 2015
* דוקטור לשם כבוד מאוניברסיטת תל אביב – "מתוך הכרה בתרומתה הניכרת כמחזאית, במאית ומחדשת בתחום התיאטרון והאמנויות"
* תואר עמית כבוד במכללת רופין<ref></ref>
* אות החסד של ווילי טראמפ
* תעודת מצוינות מאת הפרלמנט של בוסטון ל "אור שומעים בזיג זג"
* מדליית השוויון על "אור שומעים בזיג זג"

== קישורים חיצוניים ==
* 
* 
* 

== הערות שוליים ==

קטגוריה:מחזאיות ישראליות
קטגוריה:מחזאים ישראלים
קטגוריה:במאיות ישראליות
קטגוריה:במאים ישראלים
קטגוריה:ישראליות ילידות שווייץ
קטגוריה:ישראלים ילידי שווייץ
קטגוריה:עולות בשנות ה-1970
קטגוריה:עולים בשנות ה-1970
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:עין כרם: אישים
קטגוריה:ישראליות שנולדו ב-1953
קטגוריה:ישראלים שנולדו ב-1953
אולארצ'יק. עכשיו

אולארצ'יק. עכשיו הוא אלבום האולפן התשיעי של הזמר אלון אולארצ'יק. האלבום יצא לאור ב-22 בנובמבר 2019 בחברת התקליטים קמע רקורדס. בין המשתתפים באלבום: להקת ג'יין בורדו, שמתארחת בשיר "נבדה" ולהקת רבע לאפריקה, שמתארחת בשיר "בלדה על רושדי וחומייני". 

בנו של אולארצ'יק, מקס, נטל חלק בהפקת חלק מרצועות האלבום.

== רשימת רצועות ==

== הערות שוליים ==

קטגוריה:אלבומי 2019
קטגוריה:אלבומי אלון אולארצ'יק
קטגוריה:אלבומים בעברית
אולארצ'יק הלהקה ואני LIVE

אולארצ'יק הלהקה ואני LIVE הוא אלבום ההופעה השלישי של הזמר הישראלי אלון אולארצ'יק. את האלבום הוציאה לאור בשנת 2021 חברת התקליטים קמע רקורדס. לכבוד יום הולדתו ה-70, שצוין בשנת 2020, תוכנן להפיק עבורו מופע. אולם עקב מגפת הקורונה בישראל בוטלה ההפקה. הביצועים הוקלטו יחד עם להקתו ופורסמו כאלבום הופעה.

== רשימת רצועות ==

== הערות שוליים ==

קטגוריה:אלבומי הופעה מ-2021
קטגוריה:אלבומי אלון אולארצ'יק
קטגוריה:אלבומי הופעה בעברית
יחסי אוסטרליה – סרי לנקה

הנציבות העליונה של סרי לנקה בקנברה
יחסי אוסטרליה–סרי לנקה הם יחסי החוץ קיימים בין אוסטרליה לסרי לנקה. גם אוסטרליה וגם סרי לנקה חברות בחבר העמים הבריטי.

== היסטוריה ==
=== לפני המאה ה-19 ===
ייתכן שהיחסים בין שתי המדינות באוסטרליה וסרי לנקה היו קיימים לפני הקולוניאליזם. הפעמון הטמילי, שהתגלה בשנת 1836 על ידי המיסיונר ויליאם קולנסו בניו זילנד, הוביל לספקולציות לגבי נוכחות טמילית אפשרית בניו זילנד ואולי באוסטרליה, כפי שנאמר על ידי האינדולוג VR Ramachandra Dikshitar בספרו בשם "המקור והתפשטות של הטאמילים" אשר קובע כי יורדי הים הטמילים עשויים להיות בעלי ידע באוסטרליה ופולינזיה.<ref></ref> מאמינים כי הטמילים יכלו להגיע לאוסטרליה במאה ה-14, אשר היו מגיעים מאזורי הודו וסרי לנקה של ימינו.<ref></ref>

=== המאה ה-19 ותחילת המאה ה-20 ===
גם אוסטרליה וגם סרי לנקה היו מושבות של האימפריה הבריטית. במהלך המאה ה-19 ותחילת המאה ה-20, אנשים רבים מציילון היגרו לאוסטרליה שנועדה בעיקר לצורכי עבודה.

=== 1948–הווה ===
לאחר קבלת עצמאות מבריטניה, ציילון פתחה נציבות עליונה בקנברה ב-1949. ב-1951 ראש ממשלת ציילון, DS Senanayake, היה המבקר הדיפלומטי הראשון באוסטרליה, ואחריו הגיע ראש הממשלה סר ג'ון קוטלוואלה ב-1954. הנשיא ג'וניוס ג'אייווארדנה ביקר באוסטרליה ב-1978. בשנת 2011 השתתפה הנשיאה מהינדה ראג'פקסה בפסגת CHOGM בפרת', אוסטרליה. בשנת 2017 ראש הממשלה רניל ויקרמסינגהה והנשיא מייטריפלה סיריסנה ביקרו באוסטרליה. ראשי הממשלה סר רוברט מנזיס, גוף ויטלם וטוני אבוט ביקרו בסרי לנקה. בנובמבר 2017 ביקר ראש הממשלה מלקולם טרנבול בסרי לנקה.<ref></ref>

ממשלת אוסטרליה הביעה דאגה מהסכסוך בין ממשלת סרי לנקה לבין הנמרים הטמילים. באוקטובר 2008, שר החוץ האוסטרלי, סטיבן סמית', אמר לעמיתו בסרי לנקה כי פעולה צבאית לבדה לא תפתור את המחלוקת עם הבדלנים הטמילים.<ref></ref> במאי 2009, שר החוץ האוסטרלי, סטיבן סמית', אמר כי על סרי לנקה לחפש פתרון מדיני עם הטמילים כדי למנוע מדור נוסף לפנות לטרור.<ref></ref>

במהלך ביקורו של ראש הממשלה טוני אבוט בסרי לנקה לישיבת ראשי הממשלות של חבר העמים ב-2013, הוא הודיע כי אוסטרליה תתרום שתי ספינות סיור של הצי לצי סרי לנקה כדי לקדם שיתוף פעולה משופר בנושא הברחות אנשים.<ref></ref>

2017 ציינה את 70 שנות היחסים בין אוסטרליה לסרי לנקה, ראש הממשלה רניל ויקרמסינגהה ביקר ביקור ממלכתי באוסטרליה לציון האירוע.<ref></ref>

== יחסי סחר ==
בשנת 2007 נוצר הסכם סחר דו-כיווני בין אוסטרליה לסרי לנקה בשווי של 232 מיליון דולר בשנה. הסכם הסחר כולל יצוא מאוסטרליה כמו ירקות ומוצרי חלב. תה ומזונות אחרים, טקסטיל, ביגוד, גומי, ברזל ופלדה שהם הייבוא העיקרי מסרי לנקה.

== סיוע ==
בשנים 2008–2009 התקציב המוערך לסיוע לסרי לנקה הוא 27 מיליון דולר.<ref></ref> באפריל 2009 הודיעה ממשלת אוסטרליה על סיוע הומניטרי נוסף של 4.5 מיליון דולר אוסטרלי כדי לסייע בסיומה של מלחמת האזרחים בסרי לנקה. 1.5 מיליון דולר יינתנו לנציבות האו"ם לפליטים ולארגון ההגירה הבין-לאומי.<ref></ref>

== נציגויות דיפלומטיות ==
* אוסטרליה מחזיקה נציבות עליונה בקולומבו.
* סרי לנקה מחזיקה נציבות עליונה בקנברה.

== קישורים חיצוניים ==

== הערות שוליים ==
הדוקטור המטורף

הדוקטור המטורף (באנגלית: The Mad Doctor) הוא סרט הנפשה קצר אמריקאי של מיקי מאוס שיצא לאקרנים בשנת 1933. הוא ידוע כהופעתו הראשונה של דמות משם הכותרת הדוקטור המטורף, או ד"ר XXX. זהו הסרט הקצר ה-52 בסדרת סרטי "מיקי מאוס" והשני שיצא באותה השנה.<ref></ref>

== עלילה ==
העלילה מתמקדת בדמות הכותרת, מדען מטורף שחוטף את הכלב של מיקי, פלוטו. מיקי מנסה לחלץ אותו לפני שהרופא יוכל לבצע את הניסוי שלו: השתלת ראשו של פלוטו לגוף של תרנגולת כדי לראות אם גור יבקע מביצה (כלומר אם התוצאה הסופית "תנבח או תקרא או תקרקר") . מיקי נאבק בדרכו בין מלכודות ושלדים מואנשים לפני שבסופו של דבר נתפס ונקשר לשולחן כדי להיחתך על ידי מסור ענק, מה שמאלץ את מיקי לכווץ את בטנו מפחד. לאחר מכן, הסצנה מתפוגגת למיקי ישן במיטה ולפתע התעורר מיתוש, שזמזומיו מזכירים את זמזום המסור. עדיין לא הבין שהאירועים שקרו היו רק סיוט, מיקי קורא לפלוטו, שמזנק בהתלהבות למיטתו של מיקי כשהמלונה והשרשרת שלו עדיין מחוברים לקולר שלו.

== דמויות ומדבבים ==
* מיקי מאוס – וולט דיסני
* פלוטו – פינטו קולביג
* הדוקטור המטורף – בילי בלטשר

== אזכורים ==
הסרט משתמש בכמה בדיחות שהופיעו ב"הבית הרדוף", ביניהן הדלת שנועלת את עצמה לאחר שמיקי נכנס לטירתו של הדוקטור המטורף, העטלפים שמגיחים בין הסדקים, עכביש ענק (אך הפעם הוא מופיע כשלד), צלליות מאיימות, כיבוי אורות פתאומי וידית הדלת שנהפכת לזרוע שלד.

== ביקורת ==
הרמיזות של ז'אנר האימה בסרט הפכו אותו ליוצא דופן עבור סרט מצויר של מיקי מאוס. כמה בתי קולנוע סירבו להציג אותו, והאמינו שהוא מפחיד מדי עבור ילדים. פעם אחת, מסיבה זו, הוא נאסר לחלוטין בבריטניה,<ref></ref> כמו גם בגרמניה הנאצית.<ref></ref>

ב-10 בפברואר 1933 עיתון חדשות הקולנוע "The Film Daily" פרסם: "אחד מסרטי ההנפשה התוססים ביותר שהגיעו אלינו, עם הרבה בידור".<ref></ref>

== מורשת ==
לדמות מכותרת הסרט היה קמאו בסרט קצר של רוג'ר רביט משנת 1989, "Tummy Trouble", שבו הוא נראה בתמונה על הקיר בחדר בית החולים.

הסרט משמש גם כבסיס וככותרת של הרמה השנייה במשחק הווידאו "Mickey Mania: The Timeless Adventures of Mickey Mouse" שיצא בשנת 1994 לסופר נינטנדו, סגה ג'נסיס, Sega CD ופלייסטיישן (בשם "Mickey's Wild Adventure"); תיאור של רמת הדוקטור המטורף משמש כעטיפה של המשחק. בנוסף הוא גם מופיע כדמות מרכזית במשחק "Epic Mickey" מ-2010 ובהמשך שלו "Epic Mickey 2: The Power of Two" מ-2012.

משחק הווידאו "Kingdom Hearts III" כולל מיני משחק המבוסס על הסרט, כאשר הדוקטור המטורף מופיע כאויב.

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:מחלוקות של דיסני
קטגוריה:סרטי מדע בדיוני אמריקאיים
קטגוריה:סרטי אנימציה על בעלי חיים
קטגוריה:סרטי שחור-לבן אמריקאיים
קטגוריה:אולפני ההנפשה של וולט דיסני: סרטים
קטגוריה:סרטים שהוחרמו על ידי גרמניה הנאצית
הופעה חיה בבארבי

הופעה חיה בבארבי הוא אלבום הופעה של עמיר לב, אשר יצא בשנת 2000 תחת חברת NMC והמון הפקות. באלבום התארחו האמנים רפי פרסקי, אביתר בנאי וסיון שביט. האלבום הוקלט ברובו במועדון הבארבי, פרט לרצועה "הכנר התורכי", שהוקלטה ב"אולפני המון"<ref></ref>.

==רשימת השמעה==

== הערות שוליים ==

קטגוריה:אלבומי הופעה בעברית
קטגוריה:אלבומי חברת NMC יונייטד אנטרטיינמנט
קטגוריה:אלבומי עמיר לב
עג'לון

עג'לון (בערבית: عجلون), היא עיירה הררית בצפון ממלכת ירדן המשמשת כבירה של מחוז עג'לון. העיר ממוקמת 76 ק"מ צפונית־מערבית לבירה עמאן. היא ידועה במיוחד בשל שרידיה המרשימים של מצודת עג'לון, מצודה איובית מהמאה ה־12 שהורחבה בהמשך בידי הממלוכים.

== היסטוריה ==
עג'לון נזכרת במרשם האוכלוסין העות'מאני שנערך בשנת 1596. באותה העת היו בה 313 משקי בית מוסלמים ו-20 רווקים מוסלמים, בנוסף ל-20 משקי בית נוצרים. אלו שילמו מיסים על תוצרת חקלאית מגוונת, לרבות עצי זית, כרמים, עצי פרי, ירקות וגינת פרי, פרדסים, בית אל-מל ומל גאיב, עיזים וכוורות, בנוסף להכנסות מזדמנות; מס שוק וטחנת מים; סך של 14,500 אקצ'ה.<ref>Hütteroth and Abdulfattah, 1977, p. 162</ref>

בשנת 1838, רוב תושבי עג'לון היו מוסלמים סונים ונוצרים יוונים.<ref>Smith, in Robinson and Smith, 1841, vol 3, 2nd appendix, p. [https://archive.org/stream/biblicalresearch03robiuoft#page/166/mode/1up 166]</ref>

על-פי המפקד הירדני של 1961, התגוררו באותה העת 5,390 תושבים בעג'לון,<ref>Government of Jordan, Department of Statistics, 1964, p. [http://users.cecs.anu.edu.au/~bdm/yabber/census/JordanCensusPages/JordanCensus1961-p13.pdf 13]</ref> מתוכם 2,023 נוצרים.<ref>Government of Jordan, Department of Statistics, 1964, pp. [http://users.cecs.anu.edu.au/~bdm/yabber/census/JordanCensusPages/JordanCensus1961-pp115-116.pdf 115–116]</ref>

== דמוגרפיה ==
בשנת 2015 התגוררו בעג'לון 9,990 נפש. במחוז עג'לון בכללותו, האוכלוסייה הייתה כ-176,080 ב-2015. שעה שבמחוז עג'לון הנוצרים הם מיעוט, הם מהווים מעל מחצית מתושבי העיר עג'לון. רוב המוסלמים בעיר משתייכים לשבט אל-סמדי.

== גאוגרפיה ==
ישנה תיאוריה ששמה של העיירה קשור לעגלון מלך מואב המוזכר בתנ"ך, אם כי הקשר המדויק - אם קיים - אינו ברור.
אזור כפרי סמוך לעג'לון
מצודת עג'לון נבנתה בשנת 1184 על ידי עז אל-דין אוסאמה, גנרל בצבא צלאח א-דין. מתחתיה התגלו שרידיו של מנזר ביזנטי. המצודה שלטה בתנועה לאורך הכביש המחבר בין דמשק למצרים, ומסמנת את הגבול הרחוק ביותר של פלישות פרנקיות במהלך מסעי הצלב. הממלוכים הוסיפו למצודה מגדל בולט. המצודה נכבשה על ידי המונגולים בשנת 1260 ונפגעה מכך. המצודה ניזוקה ברעידת האדמה של 1837 ושוב ברעידת האדמה של שנת 1927.<ref></ref>

במרכז עג'לון נמצא מסגד עג'לון הגדול. מסגד זה הוא אחד העתיקים ביותר שקיימים בירדן, ונבנה לפני כ-800 שנה. מבנה זה היה בעבר כנסייה נוצרית ביזנטית, ובמקום נמצאו כתובות בשפה היוונית. מגדל התפילה מכונה בפי חלק מהמקומיים "הפילטר" (הכוונה למסנן סיגריות, מכיוון שחצי מהמגדל נבנה מעל מגדל מרובע, ככל הנראה מגדל פעמונים של הכנסייה). בשנת 2007 החלה העבודה על שיפוץ המסגד כדי לאפשר לתיירים לבקר בו. בסופה של שנת 2013, הקיר המערבי של המסגד התפרק, ובמקום התגלו ספר תנ"ך וצלבים.

=== אקלים ===
בעג'לון שורר אקלים ים-תיכוני. הטמפרטורה השנתית הממוצעת היא 16.7 מעלות צלזיוס, ו- של משקעים יורדים מדי שנה.

== טופוגרפיה ==
הרי עג'לון מכוסים בצמחייה וביערות ירוקים עבותים, ומהווים יעד פופולרי לטיפוס הרים. פסגות ההרים מגיעות לגובה של כ-1268 מטר מעל גובה פני הים. בחורף מתחוללות סופות שלגים בהרים אלו.

== גלריה ==
<gallery mode="packed">
קובץ:View of Ajloun.jpg|מרכז עג'לון
קובץ:Ajluncastle.jpg|מצודת עג'לון
קובץ:Ajlun Green 02.jpg|הרי עג'לון
קובץ:Ajlun Breakfast.jpg|ארוחת בוקר בעג'לון
קובץ:Ajlun Green.jpg|יערות ליד עג'לון
קובץ:Great Ajloun Mosque.jpg|מסגד עג'לון הגדול
</gallery>

==קישורים חיצוניים==

* 

==הערות שוליים==

קטגוריה:ירדן: ערים
מאחורי השער

"מאחורי השער" הוא סינגל שהוקלט על ידי הזמרת הישראלית דין דין אביב בהשתתפות אלון אולארצ'יק. את השיר הוציאה לאור ב-6 באוגוסט 2012 חברת התקליטים NMC יונייטד אנטרטיינמנט, והוא נכלל כרצועה החמישית באלבום האוסף של הזמרת, האוסף.

== על השיר ==
מילות השיר חוברו על ידי חיים נחמן ביאליק, ואולארצ'יק הלחין והפיק אותן. ב-16 באוגוסט 2012 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-16. ב-6 בספטמבר עלה למקום החמישי – המיקום הגבוה ביותר אליו הגיע. ב-22 בנובמבר, לאחר עשרה שבועות צעידה, יצא מהמצעד השבועי.

== מיקומי שיא ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי אלון אולארצ'יק
קטגוריה:שירי דין דין אביב
קטגוריה:דואטים
קטגוריה:שירים בעברית
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:סינגלים בהוצאת NMC יונייטד אנטרטיינמנט
ברומה

ארמינדו טואה נה בנגנה (בפורטוגזית: Armindo Tué Na Bangna; נולד ב-24 באוקטובר 1994 בביסאו שבגינאה ביסאו), הידוע בכינוי ברומה (בפורטוגזית: Bruma), הוא כדורגלן פורטוגזי יליד גינאה ביסאו המשחק בעמדת קשר הכנף בקבוצת ספורטינג בראגה, בהשאלה מפנרבחצ'ה, ובנבחרת פורטוגל.

== קריירת מועדונים ==
ברומה גדל במחלקת הנוער של ספורטינג ליסבון. ב-10 בפברואר 2013 ערך את הופעת הבכורה שלו בקבוצה הראשונה של המועדון, בהפסד 0–1 למריטימו במסגרת המחזור ה-18 בליגת העל הפורטוגלית לעונת . ב-16 בפברואר הבקיע את שער הבכורה שלו במועדון, בניצחון 2–3 על ז'יל ויסנטה במסגרת המחזור ה-19 בליגה. בסך הכל ערך 13 הופעות ליגה במדי המועדון, בהן הבקיע שער אחד.

ב-3 בספטמבר 2013 חתם ברומה על חוזה לחמש עונות בגלאטסראיי מליגת העל הטורקית. הוא ערך 57 הופעות ליגה במדי המועדון, בהן הבקיע 12 שערים.

בשנת 2014 הושאל לגזיאנטפספור מליגת העל הטורקית, אך לא שיחק במדי המועדון.

ב-14 ביולי 2015 הושאל ברומה למשך עונה אחת לריאל סוסיאדד מלה ליגה. ב-22 באוגוסט ערך את הופעת הבכורה שלו במועדון, בתיקו 0-0 נגד דפורטיבו לה קורוניה במסגרת המחזור הראשון בליגה לעונת 2015/2016. ב-3 בדצמבר הבקיע את שער הבכורה שלו במועדון, בהפסד 1–2 ללאס פאלמאס במסגרת גביע המלך הספרדי. ב-30 בדצמבר הבקיע את שער הבכורה שלו בליגה, בהפסד 1–3 לריאל מדריד במסגרת המחזור ה-17. בסך הכל ערך 32 הופעות ליגה במהלך תקופת ההשאלה, בהן הבקיע שני שערים.

ב-4 ביוני 2017 חתם ברומה בר.ב. לייפציג מהבונדסליגה. ב-13 באוגוסט ערך את הופעת הבכורה שלו במועדון, במסגרת הגביע הגרמני. ב-19 באוגוסט ערך את הופעת הבכורה שלו במסגרת הליגה, בהפסד 0–1 לשאלקה 04 במסגרת המחזור הראשון לעונת 2017/2018. ב-27 באוגוסט הבקיע את שער הבכורה שלו במועדון, בניצחון 1–4 על פרייבורג במסגרת המחזור השני בליגה. בסך הכל ערך 42 הופעות ליגה במדי המועדון, בהן הבקיע חמישה שערים.

ב-28 ביוני 2019 חתם ברומה על חוזה לחמש עונות בפ.ס.וו. איינדהובן מליגת העל ההולנדית.

ב-3 באוקטובר 2020 הושאל ברומה למשך עונה אחת לאולימפיאקוס מליגת העל היוונית.

ב-1 ביולי 2022 הושאל ברומה למשך עונה אחת לפנרבחצ'ה מליגת העל הטורקית. ב-29 בינואר 2023 נרכש על ידי פנרבחצה והושאל לספורטינג בראגה.

== קריירה בינלאומית ==
ב-10 בנובמבר 2017 ערך ברומה את הופעת הבכורה שלו בנבחרת פורטוגל, בניצחון 0–3 על נבחרת ערב הסעודית במשחק ידידות. ב-14 באוקטובר 2018 הבקיע את שער הבכורה שלו בנבחרת, בניצחון 1–3 על נבחרת סקוטלנד במשחק ידידות.

== תארים ==
;גלאטסראיי
* אליפות טורקיה (1): 2014/2015
* הגביע הטורקי (1): 2014/2015
* הסופר קאפ הטורקי (1): 2016/2017

;פ.ס.וו. איינדהובן
* הגביע ההולנדי (1): 2020/2021
* מגן יוהאן קרויף (1): 2021/2022

;אולימפיאקוס
* אליפות יוון (1): 2020/2021

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני גלאטסראיי
קטגוריה:כדורגלני גזיאנטפספור
קטגוריה:כדורגלני ריאל סוסיאדד
קטגוריה:כדורגלני ר.ב. לייפציג
קטגוריה:כדורגלני פ.ס.וו. איינדהובן
קטגוריה:כדורגלני אולימפיאקוס
קטגוריה:כדורגלני פנרבחצ'ה
קטגוריה:כדורגלני ספורטינג בראגה
קטגוריה:כדורגלני נבחרת פורטוגל
קטגוריה:ספורטאים פורטוגזים בטורקיה
קטגוריה:ספורטאים פורטוגזים בספרד
קטגוריה:ספורטאים זרים בגרמניה
קטגוריה:ספורטאים פורטוגזים בהולנד
קטגוריה:ספורטאים פורטוגזים ביוון
קטגוריה:פורטוגזים שנולדו ב-1994
מסטיק (שיר)

מסטיק הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 2013 חברת התקליטים היי פידליטי, והוא נכלל כרצועה הראשונה באלבום "יום אחד".

== על השיר ==
השיר נכתב על ידי אולארצ'יק, שגם הלחין אותו לצד אלעד אדר מפיקו. ב-7 בנובמבר 2013 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-12. ב-9 בינואר 2014 עלה למקום הראשון, שם שהה שבוע אחד בלבד. ב-6 בפברואר, לאחר שנים-עשר שבועות צעידה, יצא מהמצעד השבועי. במצעד הפזמונים העברי שנתי ה'תשע"ד הגיע "מסטיק" למקום ה-24.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:סינגלים שהגיעו למקום הראשון בישראל
קטגוריה:סינגלים בהוצאת היי פידליטי
פעם בחיים (אלבום של עמיר לב)

פעם בחיים הוא אלבום האולפן השלישי של עמיר לב, אשר יצא בשנת 1998. הוא פורסם בפורמט תקליטור בלבד בקטלוג HAM 230009-2<ref></ref>. מתוך האלבום בלטו השירים "כחול וירוק", "עננים שחורים", "ערב ראש השנה" ו-"My Girl". בשנת 2005 יצא ביצוע חדש של אפרת גוש לשיר הנושא של האלבום, "פעם בחיים". השיר, שהופיע באלבום הבכורה שלה, שימש גם כשיר הפתיחה של הסדרה "לתפוס את השמים".

== רשימת רצועות ==

== משתתפים ==
* עמיר לב: מילים, לחנים, גיטרות ושירה
* אמיר צורף: הפקה מוזיקלית, גיטרות ובס
* מוטי ביקובסקי: גיטרות חשמליות ואקוסטיות
* חיים לרוז: בס
* איסר טננבאום: תופים

== הערות שוליים ==

קטגוריה:אלבומי 1998
קטגוריה:אלבומי עמיר לב
קטגוריה:אלבומים בעברית
קטגוריה:אלבומים שהופקו על ידי אמיר צורף
קטגוריה:אלבומי חברת NMC יונייטד אנטרטיינמנט
מפרצון קרלוטה

מפרצון קרלוטה או קרלוטה קוב (באנגלית: Carlota Cove) הוא מפרצון בחוף הצפון מערבי של חצי האי אלפטר באי רוברט באיי שטלנד הדרומיים, שבאנטארקטיקה.

מפרצון קרלוטה ממוקם בסמוך ממזרח ל חצי האי קופרמיין.

פתחו של מפרצון קרלוטה ממוקם בין פורט ויליאם לבין נקודת מיסנומר.

רוחב פתחו של מפרצון קרלוטה הוא 1.9 קילומטרים. עומק כניסתו אל תוך היבשת של מפרצון קרלוטה - 1.14 קילומטים.

== היסטוריה ==
=== גילוי ומיפוי אזור המפרצון ===

האירופאים הראשונים שהגיעו לאזור המפרצון, היו צידי כלבי ים, שהגיעו לאזור בתחילת המאה ה-19.

האזור מופה לראשונה על ידי משלחת מיפוי צ'יליאנית בשנת 1949, בפיקודו של קפטן לאופולו פונטיין (Leopoldo Fontaine); האזור מופה על ידי משלחת מיפוי בריטית בשנת 1935 ולאחר מכן על ידי משלחת מיפוי בריטית בשנת 1967 ובשנת 1968, וכן על ידי משלחת מיפוי צ'יליאנית בשנת 1961 ובשנת 1971, ועל ידי ממפים בולגרים בשנת 2009. מיפוי בוצע על ידי משלחת ארגנטיניאית בשנת 1957 ובשנת 1980.

=== מקור השם ===

שמו של המפרצון ניתן לו על ידי המשלחת הצ'יליאנית לחקר אנטארקטיקה משנת 1949.

קרלוטה
אייפון 14

אייפון 14 ואייפון 14 פלוס הם סמארטפונים אשר תוכננו, פותחו ושווקו על ידי חברת אפל. הם הדור ה־16 בסדרת מכשירי האייפון, ממשיכים את האייפון 13.

הסמארטפון הוכרז ב־7 בספטמבר 2022 לצד האייפון 14 פרו ואייפון 14 פרו מקס באירוע מיוחד של אפל שנערך באפל פארק שבקופרטינו, קליפורניה.

מכשירי האייפון 14 וה־14 פלוס זמינים לרכישה בארצות הברית החל מ־9 בספטמבר 2022. אייפון 14 זמין לרכישה מלאה החל מ־16 בספטמבר 2022, בעוד דגם הפלוס יהיה זמין לרכישה מלאה החל מ־7 באוקטובר. בישראל, דגם הבסיס זמין לרכישה מלאה החל מ־22 בספטמבר 2022, ודגם הפלוס יהיה זמין החל מ־7 באוקטובר.

אייפון 14 היה דגם הסמארטפון הנמכר ביותר בעולם בשנת 2023, על פי מחקר של חברת קאונטרפוינט. הדירוג במחקר התבצע על פי דגמים ספציפיים של סמארטפונים וזה יוצר יתרון מסוים לאפל, ששחררה ארבעה דגמי טלפונים ב-2023, בעוד שסמסונג משיקה בדרך כלל כ-50 עד 60 דגמי סמארטפונים בשנה.

== מפרט ==
=== חומרה ===
האייפון 14 וה־14 פלוס מופעלים על ידי מעבד בעל 6 ליבות כאשר 2 מהן פועלות בתדר עבודה של 3.23 ג'יגה הרץ וה-4 הנותרות פועלות בתדר עבודה של 2.02 ג'יגה הרץ. למכשיר, מעבד גרפי בעל 5 ליבות. במכשיר ישנה מערכת על שבב מדגם A15 Bionic מתוצרת אפל. דגמי המכשיר מגיעים עם שלוש אפשרויות לאחסון פנימי: 128, 256 או ו-512 ג'יגה בייט, וסך זיכרון RAM של 6 ג'יגה בייט. כמו כן, המכשירים מופעלים על ידי סוללת ליתיום פולימר, סוללת האייפון 14 בקיבולת 3,279 מיליאמפר-שעה, וסוללת האייפון 14 פלוס בקיבולת 4,325 מיליאמפר-שעה, במתח טעינה מהירה בת 20 וואט.

==== מסך ====
האייפון 14 מגיע עם מסך 6.1 אינץ' (15 ס"מ) מסוג סופר רטינה XDR OLED, עם קצב רענון של 60 הרץ. רזולוציית המסך היא 2532x1170 פיקסלים, עם צפיפות פיקסלים של 460 PPI. האייפון 14 פלוס מגיע עם מסך 6.7 אינץ' (17 ס"מ) עם אותו סוג מסך, ברזולוציה של 2780x1284 פיקסלים ועם צפיפות פיקסלים של 458 PPI.

==== מצלמה ====
האייפון 14 ו-14 פלוס מגיעים עם מערך צילום זהה, הכולל שלוש מצלמות: מצלמה קדמית אחת ברזולוציה 12 מגה פיקסל; המצלמות האחוריות הן אולטרה רחבות בשדה ראייה של 123 מעלות, ושתיהן ברזולוציה 12 מגה פיקסל. המצלמות כוללות חיישנים גדולים יותר מהאייפון 13, שמאפשרים ליותר אור להיכנס פנימה, מה שתורם לצילומים בתנאי תאורה נמוכים.

=== תוכנה ===
אייפון 14 ואייפון 14 פלוס מגיעים כשמותקנת עליהם מערכת ההפעלה iOS 16.

== ראו גם ==
* אייפון 13

== קישורים חיצוניים ==

* 
* [https://www.apple.com/iphone-14 אייפון 14], באתר אפל

== הערות שוליים ==

קטגוריה:IOS
קטגוריה:אייפון
קטגוריה:מכשירים שהושקו ב-2022
טימוטי מוזי

טימוטי ליאור מוזי (Timoti Lior Muzi; נולד ב-24 באוגוסט 2001) הוא כדורגלן דרום אפריקאי-ישראלי שהתאזרח, המשחק בעמדת הקיצוני בבית"ר ירושלים.

==קריירת מועדונים==
מוזי התחיל את הקריירה שלו בקבוצת הילדים של הפועל רעננה ובגיל 13 הצטרף למכבי חיפה. ב-21 ביולי 2019 ערך את הופעת הבכורה שלו בקבוצה הבוגרת בהפסד 1-0 להפועל באר שבע במסגרת גביע הטוטו. ב-24 בנובמבר 2020 ערך את הופעת הבכורה שלו בליגת העל בהפסד 2-3 להפועל כפר סבא.

ב-4 בפברואר 2021 הושאל להפועל כפר סבא עד לסיום העונה. ב-14 במרץ הבקיע את שער הבכורה שלו בקבוצה בהפסד 2-1 לבית"ר ירושלים. בסיום העונה הפועל כפר סבא ירדה לליגה הלאומית.

בעונה שאחריה שיחק בהפועל נוף הגליל. בהפועל נוף הגליל רשם 27 הופעות בליגה וכבש שער אחד בניצחון 0-1 נגד מכבי פתח תקווה. בסיום העונה רשם ירידת ליגה שנייה ברצף, אל הליגה הלאומית.

ב-8 באוגוסט 2022 הושאל לעירוני קריית שמונה מליגת העל. בסיום העונה ירד עם הקבוצה לליגה הלאומית ורשם ירידת ליגה שלישית ברציפות.

ב-29 ביוני 2023 חתם בבית"ר ירושלים לשלוש שנים.

== חיים אישיים ==
מוזי נולד בישראל, להורים מהגרים מדרום אפריקה. ב-22 בפברואר 2021 הוא התאזרח בישראל, כאשר שלוש שנים וחצי לפני כן קיבל מעמד של תושב קבע בישראל.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:כדורגלנים דרום אפריקאים
קטגוריה:חלוצי כדורגל ישראלים
קטגוריה:חלוצי כדורגל דרום אפריקאים
קטגוריה:כדורגלני מכבי חיפה
קטגוריה:כדורגלני הפועל כפר סבא
קטגוריה:כדורגלני הפועל נוף הגליל
קטגוריה:כדורגלני עירוני קריית שמונה
קטגוריה:כדורגלני בית"ר ירושלים
קטגוריה:ישראלים שנולדו ב-2001
פראן ז'וטגלה

פראן ז'וטגלה בלנץ (בספרדית: Ferran Jutglà Blanch; נולד ב-1 בפברואר 1999 בסנט ז'וליה דה וילטורטה שבספרד) הוא כדורגלן ספרדי המשחק בעמדת החלוץ בקבוצת קלאב ברוז' מליגת העל הבלגית.

== קריירת מועדונים ==
ז'וטגלה גדל במחלקות הנוער של סנט ז'וליה דה וילטורטה, ויק ריופרימר, אספניול, ויק, אוניפיקסיון בלוויטז' ו-ולנסיה. הוא החל את הקריירה המקצוענית שלו במדי סנט אנדרו מהליגה החמישית וקבוצת המילואים של אספניול.

ב-22 ביוני 2021 חתם ז'וטגלה על חוזה לעונה אחת בברצלונה מלה ליגה, והחל לשחק בקבוצת המילואים של המועדון בפרימרה דיויסיון RFEF. ב-12 בדצמבר ערך את הופעת הבכורה שלו במדי הקבוצה הראשונה של המועדון, בתיקו 2-2 נגד אוססונה במסגרת המחזור ה-17 בליגה לעונת 2021/2022. ב-18 בדצמבר הבקיע את שער הבכורה שלו במדי המועדון, בניצחון 3-2 על אלצ'ה במסגרת המחזור ה-18 בליגה. הוא ערך שש הופעות ליגה במדי המועדון, בהן הבקיע שער אחד.

ב-8 ביוני 2022 חתם ז'וטגלה על חוזה לארבע עונות בקלאב ברוז' מליגת העל הבלגית. ב-17 ביולי ערך את הופעת הבכורה שלו במועדון, בניצחון 1-0 על גנט במסגרת הסופר קאפ הבלגי. ב-24 ביולי ערך את הופעת הבכורה שלו בליגה במדי המועדון, בניצחון 3-2 על ראסינג גנק במסגרת המחזור הראשון לעונת . ב-31 ביולי הבקיע את שער הבכורה שלו במועדון, בהפסד 2-0 לאופן במסגרת המחזור השני בליגה. ב-7 בספטמבר ערך את הופעת הבכורה שלו בליגת האלופות, בניצחון 1-0 על באייר לברקוזן במסגרת שלב הבתים לעונת 2022/2023. ב-13 בספטמבר הבקיע את שער הבכורה שלו בליגת האלופות, בניצחון 4-0 על פורטו, גם כן במסגרת שלב הבתים.

== תארים ==
;קלאב ברוז'
* הסופר קאפ הבלגי (1): 2022

* אליפות: 2023/2024

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני קלאב ברוז'
קטגוריה:ספורטאים ספרדים בבלגיה
קטגוריה:ספרדים שנולדו ב-1999
הייקליף

הייקליף (בסינית מסורתית: 曉盧; באנגלית: Highcliff) הוא גורד שחקים הממוקם באי הונג קונג השייך להונג קונג.

בניית המגדל החלה בשנת 2000 והסתיימה ב־2003. רוב המגדל (70 מתוך 73 הקומות) משמש למגורים. יחס הדקיקות של המגדל גבוה במיוחד: 1:20, דבר שהופך אותו למגדל עיפרון, כמו שלצידו וגורדי שחקים נוספים בהונג קונג. גובה המגדל הוא 252.4 מטרים.

== קישורים חיצוניים ==

* 
== הערות שוליים ==

קטגוריה:הונג קונג: גורדי שחקים
קטגוריה:סנטרל